open-index/open-wikipedia-markdown huggingface dataset:
ZFS

**ZFS** on Sun Microsystemsin kehittämä tiedostojärjestelmä, joka toteutettiin Solaris 10-käyttöjärjestelmään vuonna 2006. Tiedostojärjestelmä julkaistiin Solaris 10 update 2 -päivityksessä. Tiedostojärjestelmän kehittivät Jeff Bonwick ja Bill Moore.

ZFS on Linux -projekti on OpenZFS:n toteutus Linuxille. ZFS on julkaistu CDDL-lisenssillä ja Linuxin ydin GPLv2-lisenssillä, jotka molemmat ovat avoimen lähdekoodin lisenssejä mutta ne ovat myös epäyhteensopivia. OpenZFS-projekti aloitettiin 17. syyskuuta 2013. Tiedostojärjestelmää voi kuitenkin käyttää jos lataa lähdekoodit ja kääntää niistä kernelin moduulin itse.

Tiedostojärjestelmästä on kehityksen alla versiot myös FreeBSD:lle ja Mac OS X:lle.

## Ominaisuudet
Tiedostojärjestelmä sisältää itsessään tuen loogiselle taltiohallinnalle (*storage pool*) ja tilannekuvan (*snapshot*) käsittelylle. Tiedostojärjestelmä tukee copy-on-write -menetelmää.

## Lähteet

## Aiheesta muualla
* http://wiki.illumos.org/display/illumos/ZFS  
* Oracle Solaris ZFS File System
Ulzana – verinen apassi

**Ulzana – verinen apassi** (*Ulzana’s Raid*) on Robert Aldrichin ohjaama yhdysvaltalainen lännenelokuva vuodelta 1972. Alan Sharpin käsikirjoittaman, väljästi 1870-luvun tositapahtumiin perustuvan elokuvan pääosia näyttelevät Burt Lancaster, Bruce Davison ja Joaquin Martinez. Elokuvassa ratsuväkiosasto yrittää saada kiinni reservaatistaan karanneita väkivaltaisia apassi-intiaaneja.

*Helsingin Sanomien* Pertti Avola kirjoitti elokuvan tv-esityksen alla 1992 *Ulzanan* olevan epätasaisen Aldrichin myöhäistuotannon kiinnostavimpia ohjauksia, karu ja konstailematon western. Tarina vaikuttaa hänestä aluksi puhtaan rasistiselta ja intiaanivihamieliseltä, mutta Alan Sharpin ovela käsikirjoitus muuntaa vähitellen tarinan asetelmia.

*[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.

## Lähteet

## Aiheesta muualla
*
Formula 2 Monacon Grand Prix 2019

**Formula 2 Monacon Grand Prix 2019** oli Formula 2 -kauden 2019 neljäs osakilpailu, joka ajettiin 24.–25. toukokuuta Monacon katuradalla Monacossa.

## Tulokset
### Aika-ajot
### Ryhmä A

### Ryhmä B

### Perjantain kilpailu

### Lauantain kilpailu

## Muuta
* Anthoine Hubertin uran ensimmäinen voitto ja palkintokorokesija.
* Artjom Markelovin ensimmäinen kilpailu MP Motorsportilla.

## Katso myös
* Monacon Grand Prix 2019

## Lähteet
Väinö Tuukkanen

**Väinö Tuukkanen**  (9. syyskuuta 1896 Viipuri – 8. tammikuuta 1985 Helsinki) oli suomalainen arkkitehti, joka toimi Helsingin kaupungin asemakaava- ja kaupunkisuunnittelutehtävissä lähes neljäkymmentä vuotta.

Väinö Tuukkasen vanhemmat olivat maalarimestari Vilhelm Tuukkanen ja Maria Seppänen. Hänen ensimmäinen puolisonsa vuodesta 1924 oli Airi Eini Elna Pelkonen (k. 1943) ja toinen vuodesta 1947 Ann-Marie Ahlfors. Tuukkanen tuli ylioppilaaksi 1916 ja valmistui arkkitehdiksi Teknillisestä korkeakoulusta 1921. Toimittuaan ensin yksityisen suunnittelutoimiston palveluksessa hän oli asutushallituksen rakennustoimiston apulaisjohtaja 1924–1926 ja johtaja 1929–1929, Helsingin kaupungin asemakaavaosaston toimistoarkkitehti 1929–1944, apulaisasemakaava-arkkitehti 1944–1948, kaupungin asemakaava-arkkitehti 1949–1954, asemakaavapäällikkö 1954–1964 ja kaupunkisuunniteluviraston päällikkö vuoteen 1965, jolloin hän jäi eläkkeelle. Tuukkanen opetti Helsingin yliopistossa rakennusoppia 1924–1948 ja toimi Suomen Golfliiton puheenjohtajana. 

## Lähteet
Komeil Ghasemi

**Komeil Nemat Ghasemi** (, s. 27. helmikuuta 1988 Sari, Iran) on iranilainen vapaapainija ja olympiavoittaja. Ghasemi on saavuttanut jaetun olympiakullan Lontoossa 2012 ja olympiahopeaa Rio de Janeirossa 2016. Alun perin hän saavutti Lontoossa pronssia, mutta kun kultaa (Artur Taimazov) ja hopeaa (Davit Modzmanashvili) voittaneet painijat hylättiin dopingrikkeiden vuoksi, annettiin heinäkuussa 2020 Ghasemille jaettu kulta yhdessä Biljal Mahovin kanssa. MM-kilpailuissa 2014 Ghasemi saavutti hopeaa.

## Lähteet

## Aiheesta muualla
Pohjankurun puujumalainen

**Pohjankurun puujumalainen** on kivikautinen Raaseporin (entisen Pohjan) Pohjankurun kylästä löytynyt puukuva.

Puukuva löytyi Pohjankurun aseman läheltä rautatien rakennustöissä 1800-luvun lopulla. Se on ajoitettu kivikaudelle, niin sanotulle kampakeraamiselle kaudelle, eli vuosille 5000–2000 eaa. Veistos kuvaa ihmistä ja se on tehty pyöreästä männyn rungosta. Puukuvan kasvoihin on muotoiltu nenä, otsa, leuka ja suu, muttei silmiä ja korvia. Vastaavanlaisia esineitä on löytynyt Uralin tienoilta. Tämän perusteella on arvioitu myös Pohjankurun veistoksen olleen alkujaan pitkä puupaalu ja toteemi, jonka yläpäähän ihmisenpää on veistetty.

## Lähteet
Vilho Tynkkynen

**Vilho Petter Tynkkynen**  (28. elokuuta 1900 Lappee – 13. syyskuuta 1966) oli suomalainen opettaja, nuorisoseuraliikkeen vaikuttaja ja tietokirjailija.

## Henkilöhistoria
Vilho Tynkkysen vanhemmat olivat kivityömies Pekka Tynkkynen ja Vendla Eskolin ja puoliso vuodesta 1928 opettaja Lempi Anna Matilda Häkkänen. Tynkkynen valmistui maatalousteknikoksi 1923 ja kansakoulunopettajaksi 1925. Hän oli Lahden kansanopiston ja Lahden kansankorkeakoulun opettaja 1925–1941, Suomen nuorison liiton pääsihteeri 1941–1949 ja Kuusan aseman kansakoulun johtajaopettaja vuodesta 1950. *Kansanopistokaikujen* päätoimittajana Tynkkynen toimi 1931–1941,  *Nuorisoseuratyön* toimittajana 1932–1941 ja *Nuorisoseuraviestin* päätoimittajana 1944–1949. Hänellä oli myös useita nuorisoseura-, opinto-, raittius- ja kansalaistoiminnan luottamustehtäviä.

## Julkaisuja
* *Hartolan osuuskaupan 10-vuotisjulkaisu*, 1926
* *Neljännesvuosisataa raittiustyötä Lahden seudulla: julkaistu Lahden raittiuspiirin 25-vuotisjuhlaan*, 1928
* *Itä-Hämeen esikuva- ja kokeilutila Hartolassa: arvokas hanke Itä-Hämeen maatalouden kohottamiseksi, mikä ansaitsee kaikkien vakavan huomion*, 1932
* *Itä-Hämeen maakunnan ainoa rautatie, Lahti-Jyväskylä on rakennettava loppuun: ellei näin tehdä, niin ovat valtiovallan sen hyväksi tähän asti tekemät uhraukset tuottamattomina: maakunnan sekä kaukoliikenteen suuret edut kehoittavat toteuttamaan tämän hankkeen mahdollisimman pian*, 1938
* *Opetuselokuvat kansansivistystyön palvelukseen: käsikirja ja elokuvien luettelo*, 1939
* *Etelä-Hämeen nuorisoseurojen liiton vuosikertomus vuodelta 1938*, 1939
* *Nuorisoseuratyö jouluna 1939: Etelä-Hämeen nuorisoseurojen liiton lehti*, 1939, päätoimittaja Vilho Tynkkynen
* *Nuorisoseuratyö jouluna 1940: Etelä-Hämeen nuorisoseurojen liiton lehti*, 1949, päätoimittaja Vilho Tynkkynen
* *Etelä-Hämeen nuorisoseurojen liiton 35-vuotisjuhlavuosi*, 1941
* *Tulirauta: runoja Hämeen edistysseurojen tilaisuuksiin*, 1941, toim. Vilho Tynkkynen, Inkeri Häkkä
* *Nuorten liitto : Suomen nuorison liiton vuosikirja 32–34*, 1942
* *Nuorisoseuraliikkeen ajankohtaisia kysymyksiä*, 1942
* *Etelä-Hämeen nuorisoseuratyön historia 1893–1943*, 1943
* *Nuorten liitto: Suomen nuorison liiton vuosikirja n:o 37*, 1944
* *Nuorten liitto: Suomen nuorison liiton vuosikirja n:o 40*, 1947
* *Nuorten liitto: Suomen nuorison liiton vuosikirja n:o 41*, 1948
* *Vihreät liput: nuorisoseuralukemisto*, 1949, toim. Vilho Tynkkynen, Paavo Montonen, M. E. Mäki, Vihtori Mäkelä
* *Maatalouden edistämistyötä Itä-Hämeessä 1797–1947: Hartolan maatalousseuran juhlajulkaisu*, 1950

## Lähteet
Jari ja Kari

**Jari ja Kari** on Petteri Summasen käsikirjoittama ja ohjaama kymmenosainen lasten televisiosarja vuodelta 2014. Jaria näyttelee Kari Hietalahti ja Karia Jukka Rasila. Humoristinen ja opettavainen sarja perustuu samojen tekijöiden televisiosarjan *[[JugiStyle]]* (Sub, 2009) parodisiin hahmoihin Jari ja Kari, jotka tätä sarjaa varten on siistitty ja sovitettu lasten turvallisesti katsottaviksi eli turha kaksimielisyys on jätetty pois. Sarja on tehty myös isommalla budjetilla, mikä näkyy lopputuloksen huolellisuudessa.

Hahmoista tuuheaviiksinen Jari on enemmän äänessä ja puhuu ystävällisesti huolellista yleiskieltä suoraan kameralle. Kierosilmäinen Kari on vähäpuheisempi, aluksi hieman hidasälyiseltä ja asioita sekoittavalta vaikuttava, mutta osoittaa yllättävillä lyhyillä tokaisuillaan usein ymmärtävänsä asiat paremmin ja nopeammin kuin Jari – kunhan Jari ensin ymmärtää mitä Kari milloinkin tarkoittaa. Sarjan huumori perustuu paljolti hahmojen väliseen dialogiin, jossa Kari keskeyttää Jarin selväsanaista puhetta erikoisilla, toistoon perustuvilla hokemillaan (kuten ”Kova ääni!”). Kari on ilmeisesti jonkinlainen aikuiseksi varttunut erityislapsi, ehkä kehitysvammainen, mutta tätä seikkaa ei mitenkään korosteta. Jukka Rasila sanoo etukäteen pelänneensä hahmon vastaanottoa, mutta se on kuitenkin ollut valtaosin myönteistä. Kehitysvammaliiton viestintäpäällikkö Anneli Puhakka kehui blogitekstissään Jaria ja Karia ”yksilöllisyyden lähettiläiksi”, mutta kertoo saaneensa myös toisenlaista palautetta.

Keskeinen tapahtumapaikka sarjan kohtauksille on Jarin ja Karin puutyöverstas, jossa he askartelevat linnunpönttöjä ja mitä milloinkin. Sarjassa opetetaan myös muun muassa uimahallissa käyntiä, puhelimen käyttöä ja juhlien järjestämistä.

*Jari ja Kari* sai viisi vuotta myöhemmin jatkoa sarjasta *[[Jarin ja Karin kesäloma]]* (2019), jossa hahmot saavat salaisen tehtävän ja matkailevat ympäri Suomea sitä selvittämässä vanhalla matkailuautolla nimeltä Kolina. Mukana on myös papukaija nimeltä Kaija.

## Jaksot
# Uimahallireissu
# Linnunpönttö
# Puhelu
# Välipala
# Pukeudutaan
# Teatteria
# Musisointia
# Taikatemppuja
# Leija
# Juhlat

## Lähteet

## Aiheesta muualla
*''Jari ja Kari'' katsottavissa Yle Areenassa
Judon Euroopan-mestaruuskilpailut 2018

**Judon Euroopan-mestaruuskilpailut 2018** järjestettiin Tel Avivin Convention Centerissä, Israelissa 26.−28. huhtikuuta 2018. Kilpailuihin osallistui 44 maan edustajia. Kilpailujen ohjelmassa oli seitsemän painoluokkaa sekä miehille että naisille.

## Mitalistit
Lähteet: European Judo Union, Judoinside
### Miehet

### Naiset

## Mitalitaulukko
Lähde: Judoinside
&nbsp;&nbsp;&nbsp;&nbsp;&nbsp;&nbsp;Isäntämaa

## Lähteet
Nur Tatar

**Nur Tatar Askari** (s. 16. elokuuta 1992 Van, Turkki) on turkkilainen taekwondoin, olympiamitalisti sekä maailman- ja Euroopan-mestari. Tatar saavutti olympiahopeaa Lontoossa 2012 ja -pronssia Rio de Janeirossa 2016. Maailmanmestaruuden hän on voittanut vuonna 2017. MM-hopeaa hän on saavuttanut 2015 ja 2019. EM-kilpailuissa hän on saanut kultaa 2012, hopeaa 2010, 2016 ja 2018 sekä pronssia 2014 ja 2021. Euroopan kisoissa hän saavutti pronssia 2015. Alle 21-vuotiaissa hän voitti Euroopan-mestaruuden 2009 ja 2010. Kaikki nämä mitalit ovat tulleet 67 kg sarjasta. Nuoremmassa juniorisarjassa hän saavutti 68 kg:n painoluokassaa EM-kultaa 2009 ja 59-kiloisissa EM-pronssia 2007.

## Lähteet
Athenen merkki

**Athenen merkki** () on yhdysvaltalaisen Rick Riordanin kirjoittama fantasiakirja, joka pohjautuu kreikkalaiseen ja roomalaiseen mytologiaan. Se on *[[Olympoksen sankarit]]* -kirjasarjan kolmas osa. Se julkaistiin englanninkielisenä 2. lokakuuta 2012 ja suomenkielisenä 22. heinäkuuta 2013.

Tarina seuraa Percy Jacksonia, Annabeth Chasea, Jason Gracea, Piper McLeania, Leo Valdezia, Frank Zhangia ja Hazel Levesqueta heidän matkatessaan Roomaan. Se on kirjoitettu kolmannesta persoonasta.

## Lähteet
* 
* 

### Viitteet

## Aiheesta muualla
* Kirjasampo
* Risingshadow.fi
Hassan Rahimi

**Hassan Sabzali Rahimi** (, s. 15. kesäkuuta 1989 Teheran, Iran) on iranilainen entinen vapaapainija, olympiamitalisti ja maailmanmestari. Rahimi saavutti pronssia Rio de Janeirossa 2016 57 kg sarjassa. Maailmanmestaruuden hän voitti vuonna 2013. Hänellä on myös MM–hopeaa vuodelta 2015 sekä pronssia vuosilta 2011 ja 2014. Maaliskuussa 2019 hän ilmoitti lopettavansa painiuransa.

## Lähteet
Jarin ja Karin kesäloma

**Jarin ja Karin kesäloma** on Petteri Summasen käsikirjoittama ja ohjaama lasten televisiosarja vuodelta 2019. Jaria näyttelee Kari Hietalahti ja Karia Jukka Rasila. Sarja on jatkoa viittä vuotta aiemmin valmistuneeseen sarjaan *[[Jari ja Kari]]* (2014), jonka päähenkilöt perustuivat samojen tekijöiden televisiosarjan *[[JugiStyle]]* (2009) parodisiin hahmoihin Jari ja Kari.

## Juoni
Road movie -henkisessä sarjassa Jari ja Kari saavat isoenolta (äänenä Veikko Honkanen) salaisen tehtävän ja ajelevat ympäri Suomea sitä selvittämässä vanhalla matkailuautolla nimeltä Kolina. Neljännessä jaksossa mukaan tulee myös papukaija nimeltä Kaija. Jari toimii autonkuljettajana, ja vähäpuheisempi Kari toimii kartanlukijana, joka katselee paperikarttaa ja antaa Jarille suullisia ohjeita mekaanisesti kuin autonavigaattori. Kari vaikuttaa joskus hieman hidasälyiseltä ja asioita sekoittavalta vaikuttava, mutta osoittaa yllättävillä lyhyillä tokaisuillaan usein ymmärtävänsä asiat paremmin ja nopeammin kuin Jari. Kari on ilmeisesti jonkinlainen aikuiseksi varttunut erityislapsi, mutta asiaa ei tässäkään sarjassa edeltäjän tavoin mitenkään korosteta. Jari ja Kari ovat ilmeisesti veljeksiä (perustuen jaksossa 10 olevaan lyhyeen mainintaan).

## Jaksot
# Asiamies Kottarainen
# Lähdetäänkö seikkailemaan?
# Seurataan vihjettä Saimaalle!
# Uusi matkakaveri
# Jännittävä lossimatka
# Ensimmäinen kanoottiretki
# Ukonvuoren löytö
# Kova nälkä
# Yllättävä matkalainen
# Vauhdikas takaa-ajo
#Ottakaa varas kiinni!
#Enoja siellä, enoja täällä!
#Kohti huippua
#Ratkaiseva vihje löytyy
#Jännittävä loppuratkaisu

## Lähteet
Peter Paltchik

**Peter Paltchik** (; s. 4. tammikuuta 1992) on israelilainen judon Euroopan-mestari ja olympiamitalisti.

Paltchik voitti Euroopan-mestaruuden alle 100&nbsp;kg:n painoluokassa Prahassa 2020 kukistettuaan loppuottelussa Venäjän Arman Adamianin. Hän saavutti pronssia alle 100 kg:n sarjassa Tel Avivin EM-kilpailuissa 2018. Hän sijoittui samassa painoluokassa seitsemänneksi Varsovan EM-kilpailuissa 2017. Hän saavutti alle 20-vuotiaiden EM-hopeaa 90&nbsp;kg:n&nbsp;sarjassa 2011.

Vuodelle 2021 siirretyissä Tokion olympialaisissa Paltchik oli mukana Israelin judojoukkueessa, joka voitti sekajoukkuekilpailun pronssia. Hän osallistui myös alle 100&nbsp;kg:n sarjaan, jossa hän sijoittui seitsemänneksi. Sofian EM-kilpailuissa 2022 hän oli alle 100&nbsp;kg:n sarjassa seitsemäs. Saman vuoden Taškentin MM-kilpailuissa hän saavutti pronssia sekajoukkuekilpailussa. Dohan MM-kilpailuissa 2023 hän saavutti alle 100-kiloisissa pronssia. Saman vuoden Montpellier'n EM-kilpailuissa hän sijoittui viidenneksi. Hän saavutti Pariisin olympialaisissa 2024 pronssia alle 100 kg:n painoluokassa.

Paltchik on saavuttanut IJF World Tourin kilpailuissa kuusi turnausvoittoa, kolme kakkossijaa ja yksitoista kolmossijaa. Maailmancupeissa / Continental Open -kilpailuissa hän on ollut neljä kertaa kolmas. Hän on voittanut aikuisten sarjassa neljä Israelin-mestaruutta.

Ennen Pariisin 2024 olympialaisia Paltchik julkaisi viestipalvelu X:ssä kuvan Gazaan tarkoitetusta tykistöammuksesta, jossa oli hänen nimikirjoituksensa. Pian poistamamsa julkaisun saatetekstinä oli: "minulta teille ilolla", jonka mukana oli myös hymy-emoji. 

## Lähteet
Sergei Kovaltšuk

**Sergei Sergejevitš Kovaltšuk** (, kyrill. mold. Сергей Сергеевич Ковалчук, , , s. 20. tammikuuta 1982 Odessa, Ukrainan SNT, Neuvostoliitto, nykyinen Ukraina) ukrainalaissyntyinen on moldovalainen jalkapalloilija. Hän edustaa Kazakstanin jalkapalloliigassa pelaavaa FK Aktoben ja on pelipaikaltaan keskikenttäpelaaja. Kovaltšukilla on myös Moldovan (*[[de jure]]*) vuonna 1997, Transnistrian (*[[de facto]]*), Venäjän vuonna 2007 ja Ukrainan kansalaisuus. Hänen on nuorempi veljensä on jalkapalloilija Kyrylo Kovaltšuk.

## Lähteet

### Huomioita

### Viitteet

## Aiheesta muualla

* Sergei Kovaltšuk National Football Teams-sivustolla 
* Sergei Kovaltšuk Soccerway-sivustolla 
*
Raltegraviiri

**Raltegraviiri** (C20H21N6O5F) on pyrimidonijohdannaisiin kuuluva orgaaninen yhdiste. Yhdistettä käytetään lääketieteessä HIV-infektioiden hoidossa ja se on niin kutsuttu integraasinestäjä. Raltegraviiri kuuluu WHO:n laatimaan tärkeimpien lääkeaineiden luetteloon.

## Ominaisuudet ja käyttö
Raltegraviiri sitoutuu HI-viruksen integraasientsyymiin. Se muodostaa kompleksin entsyymin aktiivisen kohdan aminohappojen ja magnesiumionien kanssa. Tällöin integraasin toiminta estyy ja entsyymi ei kykene liittämään HI-viruksen DNA:ta osaksi ihmisen solujen DNA:ta ja viruksen lisääntyminen estyy. Rategraviiriä käytetään yhdessä muiden HIV-lääkkeiden kanssa erityisesti muille lääkkeille resistenttien infektioiden hoidossa. Aine on ensimmäinen markkinoille tullut lääkeaine luokassaan ja se hyväksyttiin Euroopan unionin alueella ja Yhdysvalloissa vuonna 2007.

## Haittavaikutukset
Tyypillisimpiä raltegraviirin aiheuttamia haittavaikutuksia ovat huonovointisuus, ilmavaivat, ripuli ja pääkipu.
## Lähteet
Ono no Komachi

**Ono no Komachi** (; 825 tai 834 – 900) oli japanilainen *[[waka]]*-runoilija. Hän oli yksi kuudesta *[[rokkasen]]*-runoilijasta, joita pidettiin Japanissa parhaina waka-runoilijoina Heian-kaudella. Hänet on liitetty myös luetteloon *[[Runouden 36 kuolematonta]]*. Hän oli tunnettu kauneudestaan, ja *Komachi* tuli myöhemmin japanissa tarkoittamaan kauneutta. Hänen runonsa ovat hyvin surumielisiä ja ne käsittelevät yleensä ahidstusta, yksinäisyyttä ja intohimoista rakkautta.

Ono no Komachin elämäkertatiedot ovat vahvistamattomia. Perimätiedon mukaan hänen isänsä oli aatelismies Yoshisada, Dewan herra. Hänen uskotaan olleen hovinainen eräälle keisarille, luultavasti keisari Ninmyōlle, joka kuoli vuonna 850. Keisarin kuoleman jälkeen hänellä olisi ollut rakkaussuhde moniin miehiin. Väitetään, että kohtalo rankaisi häntä vanhana julmuudesta siten, että kun ikä vei kauneuden, häntä pilkattiin, mutta tutkijat pitävät tietoa vääränä. Tarinoiden mukaan Ono no Komachi olisi ollut julma ihailijoitaan kohtaan.

Romulus Linneyn näytelmän *Three Poets* yksi näytös kertoo runoilija Komachista.

Ono no Komachin runoja on julkaistu Tuomas Anhavan suomentamana muun muassa teoksessa *Kuuntelen, vieras: valikoima klassillisia japanilaisia tanka-runoja* (Otava, 1977) ja runouslehti *Taitessa* (2005).

## Suomennettuja runoja
Antologiassa: *[[Japanilaisia runoja]]*, suom. G. J. Ramstedt, WSOY, 1953.
* ”Kirsikkain kukkiessa”
* ”Elämän meri”
Antologiassa: *Kuuntelen vieras*, suom. Tuomas Anhava. Otava, 1977.
* ”Kukat virttyivät ja kuihtuivat”
* ”Muistellessani nukahdin: hän ilmaantui”
* ”Olen niin yksin. Ruumis: kelluva levä”
Julkaisussa *Taite*, 2005.
* ”Muistellessani nukahdin: hän ilmaantui”
* ”Nähtyäni sun unessani, armaani”
* ”Torkahdin hetken”
Yksittäisiä runoja:
* ”Eniten kaipaan pitkinä, kuuttomina öinä”, antologiassa: *Kevätsateiden aika: japanilaista tankarunoutta*.
* ”Kirsikankukat ehtivät taas kuihtua”, antologiassa: *Ogura Hyakunin Isshu: sata runoilijaa, sata runoa*.
* ”Kyynelsateessa vanhenen. Mitä puhut minulle, sinä?”, antologiassa: *Sateen ääni sillalla: japanilaista runoutta*.
* ”Muistellessani nukahdin: hän ilmaantui”, julkaisussa: *Parnasso*.
* ”On yksi kukka jonka väri ei kerro”, antologiassa: *Runo kukkii: sanoja luonnosta ja rakkaudesta, murheesta ja riemusta*.
* ”Pitkiä muka syksyiset yöt!”, antologiassa: *Viiniä suloisempi on rakkaus: runoja intohimosta ja rakkaudesta*.
* ”Torkahdin hetken”, julkaisussa: *HASHI*.

## Lähteet

## Aiheesta muualla

* Ono no Komachi  Kysy.fi
* Rein Raud: Love poetry by monks: Buddhist notions in late Heian and early Kamakura love poetry. Ennen ja nyt 2016/4, 8.11.2016
Itä-Yhdysvallat

**Itä-Yhdysvallat** () on Yhdysvaltojen alue, johon perinteisesti lasketaan Mississippijoen itäpuoliset alueet.

Vuonna 2011 Itä-Yhdysvalloissa oli 179 948 346 asukasta, joka on noin 58,28 prosenttia koko maan asukasluvusta.

## Suurimmat kaupungit vuonna 2010

# New York City, 
# Chicago, 
# Philadelphia, 
# Jacksonville, 
# Indianapolis, 
# Columbus, 
# Charlotte, 
# Detroit, 
# Memphis, 
# Boston, 


Kuva:Top_of_Rock_Cropped.jpg|New York City.
Kuva:2009-09-18 3060x2040 chicago skyline.jpg|Chicago
Kuva:Philadelphia skyline August 2007.jpg|Philadelphia.
Kuva:Jacksonville at Night (39527326802).jpg|Jacksonville.
Kuva:Downtown indy from parking garage zoom.JPG|Indianapolis.



## Lähteet
### Viitteet

## Aiheesta muualla
Jesuaatit

**Jesuaatit** (alkujaan *Clerici apostolici Sancti Hieronymi* eli “Pyhän Hieronymuksen apostoliset papit”) oli katolinen keskiaikainen sääntökunta. Sen jäsenet seurasivat alkujaan fransiskaanien ja benediktiinien elämänohjeita, mutta myöhemmin kirkkoisä Augustinuksen opetuksia. Sääntökunnan perusti Giovanni Colombini (n. 1300–1367) Sienassa vuonna 1360 ja sen lakkautti paavi Klemens IX vuonna 1668.

Järjestön naishaaran Jesuaattisisaret perusti Caterina Colombini (k. 1387) Sienassa. Se säilyi yli 200 vuotta miesten sääntökunnan lakkauttamisen jälkeen Italian pienissä maalaiskylissä aina vuoteen 1872 saakka.

Jesuaatteihin kuului muun muassa matemaatikko Bonaventura Cavalieri.

## Lähteet

## Aiheesta muualla
Jeunesse dorée

**Jeunesse dorée** () on ranskankielinen sanapari, joka tarkoittaa ylempien sosiaaliluokkien varakasta ja huvittelunhaluista nuorisoa.

Jeunesse dorée viittasi alkujaan Ranskan suuren vallankumouksen vallankumoushallituksen kukistumista seuranneen thermidorin reaktion aikaisiin seurapiireihin. Sanaa alettiin käyttämään Robespierren tuhon jälkeen propagandasanana jakobiinien termille miespuolisista pariisilaisista, jotka vaativat vastavallankumousta poliitikko ja journalisti L. Fréronin (1754–1802) johdolla.

Ranskalaisen elokuvaohjaaja Marcel Carnén *Les Tricheurs* (Suurkaupungin nuorisoa, 1958) kuvaa oman aikansa *jeunesse dorée* -nuorison elämää.

## Lähteet
Nina Lykke

**Nina Lykke** (s. 1965 Trondheim, Norja) on norjalainen kirjailija ja graafinen suunnittelija. Hän varttui Oslossa ja valmistui graafikoksi Den Grafiske Højskolesta Kööpenhaminasta. Lykke toimi vuodesta 1989 Oslossa graafisena suunnittelijana, mutta on jäänyt päätoimiseksi kirjailijaksi. Hän kuitenkin suunnittelee edelleen kirjankansia.

Lykken ensimmäinen suomennettu romaani *Ei, ei ja vielä kerran ei* (*Nei og atter nei*) kertoo naisesta, jonka mies jättää nuoremman vuoksi. Lykken mukaan aiheesta ei ole kirjoitettu vaikka se on arjessa hyvin yleistä. Kirja ei perustu hänen omaan elämäänsä, vaikka hän onkin eronnut.

Lykke on toista kertaa naimisissa. Hänellä on kaksi aikuista tytärtä.

## Teokset
### Suomennokset
* 
* 
* 

### Suomentamattomat
* *Orgien, og andre fortellinger*, novelleja. Oktober, 2010
* *Oppløsningstendenser*, romaani. Forlaget Oktober, 2013

## Palkinnot ja huomionosoitukset
* 2014: Bokhandelens forfatterstipend
* 2017: Ungdommens kritikerpris
* 2019: Brage-palkinto

## Lähteet
K. E. Heikkilä

**Kaarlo Evert Heikkilä** (17. lokakuuta 1875 Lavia – 26. lokakuuta 1933 Tampere) oli suomalainen kauppias ja vaatetustehtailija. Hän perusti vuonna 1919 Tampereelle **Heikkilä & Kestilän** pukutehtaan yhdessä turkulaisen Heikki Kestilän kanssa.

Maanviljelijän poikana syntynyt Heikkilä kävi kansakoulun ja siirtyi sitten 15-vuotiaana Mänttään, jossa hän toimi kauppa-apulaisena. Vuonna 1898 Heikkilä avasi Mäntässä oman sekatavarakaupan, jota hän piti vuoteen 1906 saakka. Heikkilä perusti 1907 Mänttään *Mäntän Paita- ja Esiliinatehtaan* päällys- ja alusvaatteiden valmistamista varten. Tehdas sähköistettiin 1914 ja se tuotti paljon vaatetavaraa armeijan käyttöön. Vuonna 1918 Heikkilä siirsi tehtaan Tampereelle ja aloitti sotilasvaatteiden valmistuksen *K. E. Heikkilän Liinavaate- ja Pukutehtaan* nimellä. Heikkilä muodosti 1919 uuden yrityksen nimellä *Puku- ja Liinavaatetehdas Oy Kalevi*. Yrityksen toimintaan liittyivät osakkaiksi Pekka Leskinen ja Heikki Kestilä ja maaliskuussa 1919 yrityksen nimeksi muutettiin *Heikkilä & Kestilä Osakeyhtiö*.

Heikkilä & Kestilän pukutehtaan tuotemerkkejä olivat miesten *[[Leijona (vaatemerkki)|Leijonapuku]]* ja naisten *HEKETA*. Yhtiö oli yksi ensimmäisiä tehdaspukujen valmistajia Suomessa. Yritys toimi aluksi vuokratiloissa kunnes sille valmistui vuonna 1926 oma nelikerroksinen rakennusmestari Heikki Tiitolan suunnittelema tehdasrakennus Tampereen Nalkalan kaupunginosaan. Yrityksen palveluksessa oli 1920-luvun lopulla noin 230 työntekijää. Laskusuhdenne aiheutti kuitenkin sen että yhtiön tulos kääntyi 1929 tappiolliseksi ja samana vuonna Heikki Kestilä erosi yhtiön johtokunnasta. Heikkilä & Kestilä Oy fuusioitui maaliskuussa 1931 vuonna 1920 perustetun, sotilaspukimia valmistaneen *Vaatetus Osakeyhtiön* kanssa, uuden yhtiön nimi oli Yhtyneet Pukutehtaat Oy. Yhtyneet Pukutehtaat Oy osti jo kesäkuussa 1931 Kauppiaitten Pukutehdas Oy:n. Yhtyneet pukutehtaat Oy otti 1930-luvulla käyttöön Leijona-tuotemerkin ja valmisti sotilaspukuja Suomen armeijalle sekä suojeluskunta- ja Lotta Svärd-pukuja. SOK osti vuonna 1941 Yhtyneet Pukutehtaat Oy:n ja muodosti siitä tytäryhtiön nimellä *Yhtyneet Pukutehtaat Leijona*. Tampereen pukutehtaan nimeksi muutettiin 1972 Oy Leijona-Pukine Ab. Nalkalan pukutehdas toimi Leijona-Pukine nimisenä aina vuoteen 1983 saakka.

Heikkilä oli Suomen sisällissodan aikana valkoisten Hämeen ryhmän esikunnassa intendenttinä. Myöhemmin hän osallistui suojeluskuntien toimintaan ja oli mukana perustamassa toukokuussa 1929 sisällissodan valkoisten veteraanijärjestöä Vapaussodan Rintamamiesten Liittoa.

Runoilija Lasse Heikkilä oli enonsa K. E Heikkilän perheessä kasvattipoikana ja hän sai kasvatti-isänsä sukunimen 1930 kun Heikkilän oma poika Matti kuoli 18-vuotiaana polioon. 

## Lähteet
Cavalieri

**Cavalieri** on italiankielinen sukunimi. Se on muun muassa seuraavilla henkilöillä:

* Bonaventura Cavalieri (1598–1647), italialainen matemaatikko
* Caterina Cavalieri (1755–1801), itävaltalainen sopraano
* Diego Cavalieri (s. 1982), brasilialainen jalkapalloilija
* Emilio de’ Cavalieri (1550-1602), italialainen säveltäjä, urkuri ja diplomaatti
* Lina Cavalieri (1874-1944), italialainen oopperalaulaja.

## Katso myös
* Cavalierin periaate
* Täsmennyssivu Cavalier
Ancient History Encyclopedia

**Ancient History Encyclopedia** on vuonna 2009 perustettu antiikin historian verkkotietosanakirja. Sivuston tarkoituksena on kohottaa historian opetuksen tasoa vapaasti käytettävän ja luotettavan aineiston avulla.. Sen on perustanut Jan van der Crabben, ja sen kotipaikka on Horsham Britanniassa. Sivusto on saanut kiitosta eri tahoilta, ja sitä suosittelevat muun muassa yhdysvaltalainen School Library Journal ja Euroopan komission Open Education Europa initiative. Se on saanut EURidin .eu Web Award -opetuspalkinnon.

## Lähteet

## Aiheesta muualla
* Ancient History Encyclopedia
LINPACK

**LINPACK** on tietokoneen suorituskyvyn mittaamiseen tarkoitettu ohjelmisto. Ohjelma ratkoo lineaariyhtälöitä mitatakseen järjestelmän liukulukulaskentanopeuden.

Ohjelma on kirjoitettu Fortranilla ja sen ovat kehittäneet Jack Dongarra, Jim Bunch, Cleve Moler ja Pete Stewart 1970-luvulla.

Vuonna 2013 Dongarra kertoi HPCG-ohjelmasta, joka jatkossa esitetään TOP500 -listalla LINPACK-tuloksen rinnalla. Linpack on ollut käytössä Top500 -listan ensimmäisestä julkaisusta lähtien vuodesta 1993. Ajan myötä suoritettavat laskennat ovat kehittyneet monimutkaisemmiksi ja vaativat korkeaa kaistanleveyttä sekä alhaista latenssia (viivettä).

## Lähteet

## Aiheesta muualla
* http://www.netlib.org/linpack/
* http://www.netlib.org/lapack/
Floridan territorio

**Floridan territorio** () oli Yhdysvaltain territorio, joka perustettiin 30. maaliskuuta 1822 ja lakkautettiin 3. maaliskuuta 1845, jolloin territoriosta tuli osavaltio. Alun perin Florida kuului Espanjalle, ja oli jaettu Itä- ja Länsi-Floridan provinsseihin. Yhdysvalloille Florida siirtyi 1819, jolloin Adamsin–Onísin sopimus allekirjoitettiin.

## Kuvernöörit

### Sotilaskuvernöörit

### Kuvernöörit

## Lähteet
### Viitteet

## Aiheesta muualla
Ingrida Šimonytė

**Ingrida Šimonytė** (s. 15. marraskuuta 1974 Vilna, Liettuan SNT) on liettualainen ekonomisti ja poliitikko, joka toimi Liettuan pääministerinä vuosina 2020–2024. Hän oli ollut vuosina 2009–2012 valtiovarainministerinä, ja hän oli vuonna 2019 presidenttiehdokkaana. Šimonytė on toiminut urallaan muun muassa Vilnan yliopiston luennoitsijana ja Liettuan keskuspankin hallituksen varapuheenjohtajana. Hänet valittiin vuonna 2016 Liettuan parlamenttiin, Seimasiin.

## Opiskelu ja ekonomistina ministeriössä ja Liettuan keskuspankissa
Ingrida Šimonytė syntyi Vilnassa vuonna 1974. Hän kävi Vilnan yliopisto, mistä hän sai vuonna 1996 alemman korkeakoulututkinnon liiketaloustieteestä ja vuonna 1998 maisterintutkinnon rahoitusalalta.

Šimonytė työskenteli valmistuttuaan Liettuan valtiovarainministeriössä. Hän johti vuosina 1998–2001 ministeriön verotusosaston välillisten verojen jaostoa ja vuosina 2002–2004 koko verotusosastoa. Valtiovarainministeriön alivaltiosihteerinä hän oli 2004–2009. Alivaltiosihteerinä Šimonytė oli vastuussa laskentatoimesta ja finanssiraportoinnista. Liettuan valtiovarainministeriksi Šimonytė nimettiin heinäkuussa 2009. Ministerinä hän toimi vuoteen 2012 saakka.

Šimonytė aloitti tammikuussa 2013 Vilnan yliopiston makrotaloustieteen luennoitsijana. Samana vuonna hänet valittiin Liettuan keskuspankin hallituksen varapuheenjohtajaksi. Hän toimi luennoitsijana ja keskuspankin hallituksessa vuoteen 2016 saakka.

## Parlamentista pääministeriksi
Šimonytė valittiin vuoden 2016 parlamenttivaaleissa Seimasiin. Hän oli ehdolla konservatiivisen Kotimaan liitto – Liettuan kristillisdemokraatit -puolueen listoilla sitoutumattomana ehdokkaana. Puolue valitsi hänet marraskuussa 2018 presidenttiehdokkaakseen vuoden 2019 vaaleihin. Vaalien ensimmäinen kierroksella Šimonytė sai eniten ääniä, mutta ero toiseksi tulleeseen Gitanas Nausėdaan oli pieni: Šimonytė sai 31,3 prosenttia ja Nausėda 30,9 prosenttia äänistä. Nausėda voitti kuitenkin toisen kierroksen selvästi.

Kotimaan liitto voitti vuoden 2020 parlamenttivaalit ja asetti Šimonytėn pääministeriehdokkaakseen, vaikka tämä ei virallisesti kuulukaan puolueeseen. Kotimaan liitto alkoi muodostaa hallitusta kahden pienemmän puolueen, liberaalien liikkeen ja Vapauspuolueen kanssa. Presidentti Nausėda nimitti Šimonytė pääministeriksi 25.11.

## Lähteet

## Aiheesta muualla

*Šimonytėn kotisivut
Kate Brown

**Katherine Brown** (s. 21. kesäkuuta 1960 Torrejón de Ardoz, Espanja) on yhdysvaltalainen demokraattisen puolueen poliitikko. Hän toimi vuosina 2015–2023 Oregonin 38. kuvernöörinä. Vuosina 2009–2015 hän oli osavaltion valtiosihteeri.

Brown astui kuvernöörin virkaan edeltäjänsä John Kitzhaberin eroamisen jälkeen. Hän oli Yhdysvaltain historian ensimmäinen biseksuaalinen kuvernööri.

## Lähteet

## Aiheesta muualla

* Governor of Oregon Virallinen sivusto
* Kate Brown for Governor  Virallinen kampanjasivusto
Love You To

**Love You To** on brittiläisen rockyhtyeen The Beatlesin kappale, joka julkaistiin yhtyeen vuoden 1966 albumilla *[[Revolver (The Beatlesin albumi)|Revolver]]*. Sen sanoitti ja sävelsi The Beatlesin soolokitaristi George Harrison. Kappale sisältää intialaisia soittimia kuten sitarin ja tablan. Muut The Beatlesin jäsenet eivät kontribuoineet kappaleeseen paljoa, vaan Harrison teki sen tablansoittajan Anil Bhagwatin sekä muiden Lontoon Asian Music Circlen intialaisten muusikoiden kanssa. 

”Love You To” on The Beatlesin ensimmäinen kappale, joka perustuu kokonaan intialaiseen musiikkiin. Kappaleessa ”Norwegian Wood (This Bird Has Flown)” käytetään myös sitaria, mutta se perustuu vain osaksi intialaiseen musiikkiin. 

”Love You To” esiintyy The Beatlesin vuoden 1968 elokuvassa *[[Keltainen sukellusvene]]*.

## Kokoonpano
*George Harrison – pää- ja taustalaulu, akustinen kitara, sitar, rytmikitara, soolokitara
*Paul McCartney – taustalaulu
*Ringo Starr – tamburiini
*Anil Bhagwat – tabla
*nimeämättömät muusikot Asian Music Circlestä – sitar, tanpura

## Lähteet
Bonnie++

**Bonnie++** on tiedostojärjestelmien suorituskyvyn mittaamiseen kehittetty tietokoneohjelma, joka toimii myös hajautetuille levyjärjestelmille. Ohjelma mittaa kolmea asiaa: tiedon luku- ja kirjoitusnopeutta; hakuja per sekunti; ja metadataoperaatioiden määrää per sekunti.

Ohjelmaa on sanottu makro-IO -testien *[[de facto]]* -standardiksi.

Ohjelmassa on useita toimintoja välimuistin vaikutuksen minimomiseksi tuloksissa.

Russell Coker omien sanojensa mukaan kehitti ohjelman koska Tim Brayn ohjelma Bonnie oli rajattu 2 gigatavun tiedostoihin, joka ei ollut riittävä suuren muistimäärän laitteilla. Koska Bray ja Coker eivät olleet samaa mieltä C ja C++ kielien käytöstä Bray ehdotti että Coker julkaisee työnsä omana erillisenä projektina.

Esimerkkitulostus ohjelman tuloksista:

```
Version  1.96         ------Sequential Output------- --Sequential Input-- --Random-
 Concurrency   1       -Per Chr- --Block--- -Rewrite- -Per Chr- --Block--- --Seeks--
 Machine       Size    K/sec %CP K/sec  %CP K/sec %CP K/sec %CP K/sec  %CP /sec  %CP
 localhost     15720M  779   96  103178 9   78934 8   3969  96  323041 11  644.2 7
 Latency               13834us   701ms      227ms     28637us   65919us    84964us
 Version  1.96         ------Sequential Create------- --------Random Create--------
 localhost             --Create-- --Read--- -Delete-- -Create-- --Read--- -Delete--
               files   /sec  %CP  /sec %CP  /sec %CP  /sec %CP  /sec %CP  /sec %CP
               16      21576 23   ++++ +++  ++++ +++  ++++ +++  ++++ +++  ++++ +++
 Latency               97us       538us     409us     87us      20us      36us
```


## Lähteet

## Aiheesta muualla
* Benchmark disk IO with DD and Bonnie++ 
* Ohjelman kotisivut
Taxman

**Taxman** on brittiläisen rockyhtyeen The Beatlesin kappale, joka julkaistiin yhtyeen vuoden 1966 albumin *[[Revolver (The Beatlesin albumi)|Revolver]]* ensimmäisenä kappaleena. Sen sanoitti ja sävelsi The Beatlesin soolokitaristi George Harrison. Kappale kritisoi Britannian Työväenpuolueen Harold Wilsonin progressiivista veroa.

Kappale sai inspiraatiota 1960-luvun suositun televisiosarjan *[[Batman (televisiosarja)|Batman – Lepakkomies]]* tunnusmusiikista, jonka teki ja alkuperäisesti nauhoitti Neal Hefti ja josta surf rock -yhtye The Marketts teki coverversion vuoden 1966 alussa. The Markettsin versio sijoittui Yhdysvaltain musiikkilistan 17. sijalle. Harrison oli televisiosarjan suuri fani.

## Kokoonpano
*George Harrison – päälaulu, soolokitara 
*John Lennon – taustalaulu, rytmikitara 
*Paul McCartney – taustalaulu, bassokitara, soolokitara 
*Ringo Starr – rummut, lehmänkello, tamburiini 

## Lähteet
Sulo Salmelin

**Sulo Toivo Valdemar Salmelin** (12. marraskuuta 1883 Jyväskylä – 26. maaliskuuta 1930 Tampere) oli suomalainen tehtailija ja konsuli.

Salmelinin vanhemmat olivat seppä Erkki Salmelin (s. 1853) ja Maria Toivontytär Nieminen (s. 1855). Hän muutti 1897 vanhempiensa mukana Tampereelle ja perusti jo 17-vuotiaana sekatavarakaupan. Myöhemmin Salmelin perusti paperipussitehtaan ja kirjapainon sekä toimi myös tukkukauppiaana. Hän perusti 1911 Tampereelle Suomen ensimmäisen tehdaspukuja valmistaneen yrityksen Pukutehdas Osakeyhtiön ja hän oli mukana myös perustamassa Lokomo Oy:tä ja Väriteollisuus Oy:tä. 

Vuonna 1922 Salmelin hankki Pyynikin juomatehtaan osake-enemmistön ja laajensi sen toimintaa. Vuonna 1927 hän osti Porissa toimineen Bäckmanin Olutpanimo Oy:n osakkeet. vuonna 1928 yhdistettiin tämä panimo sekä Oy Satakunnan Mallasjuoma Ab, uuden yhtiön nimeksi tuli samana vuonna Porin Oluttehdas Oy.  Vuonna 1928 Salmelin nimitettiin Viron kunniakonsuliksi Tampereella. 

Sulo Salmelin oli naimisissa vuodesta 1912 Rosa Aleksandra Lembergin kanssa joka johti Salmelinin yrityksiä hänen kuoltuaan. Heillä oli viisi lasta. Heidän poikansa Simo Salmelin (1913–1973) oli Oy Pyynikin toimitusjohtajana vuodesta 1939 alkaen. Toinen poika Juhani Salmelin (1927–1992) johti Pyynikin panimoa vuoteen 1985 saakka jolloin panimo myytiin Sinebrychoffille ja toiminta siirretiin Keravan panimolle. 

## Lähteet
Memphis rap

**Memphis rap** (tunnetaan myös nimillä **Memphis hip hop** ja **Memphis horrorcore**) on rapin alagenre, joka kehittyi Tennesseen osavaltiossa Memphisissa 1980-luvun lopussa osana Yhdysvaltojen eteläisten alueiden hip hop -alakulttuuria. Memphis rapin tunnusmerkkejä ovat erilaisten rumpukoneiden käyttäminen, aggressiivinen tai laahaava flow eli räppäystekniikka, muista kappaleista leikattujen vokaalien samplaaminen, synkkä tunnelma ja minimalistiset syntetisaattori- sekä lehmänkellomelodiat. Resurssien rajallisuudesta johtuen artisteilla oli usein käyttössään vain halpoja rumpukoneita, yksinkertaisia samplereita ja kasettineliraitureita, jonka seurauksena genre on tunnettu erityisesti rosoisesta tuotannosta ja heikosta äänenlaadusta.   

Kansitaide on musiikin tavoin DIY-periaatteen mukaan toteutettua ja valtaosa Memphis rapista  on julkaistu omakustanteena itse nauhoitetuille C-kaseteille.  

## Sanoitukset ja alakulttuuri
Memphis rapille tyypillisiä teemoja ovat esimerkiksi saatananpalvonta ja okkultismi, väkivalta, erilaiset päihteet sekä rikollisuus. Useimmat Memphis -artistit käyttävät runsaasti slangia sanoituksissaan.  

## Memphis rap Suomessa
DJ Kridlokk ja Lommo toivat Memphis-vaikutteet suomiräppiin 2000-luvun alussa samplejen, tuotantotapojen ja muunmuassa sanoituksissa esiintyvien viittausten muodossa. Varsinainen Suomimemphis yleistyi vasta 2010-luvun alussa, jolloin artistit kuten Eevil Stöö ja DJ Kridlokk kehittivät oman alakulttuurinsa, jossa Memphikselle uskollinen musiikki räpätään suomen kielellä. Julkaisut kuten Eevil Stöön S.O.D (2011), Kridlokkin UG-Solo (2011) sekä Pikku-Pyövelin debyyttialbumi (2012) olivat merkittävässä osassa Suomi-memphiksen nousua ilmiönä. Kappaleissa jäljitellään amerikkalaisten artistien äänimaailmaa, joskus myös tietoisesti alleviivaten ja liioitellen, ajoittain samplaten alkuperäisiä teoksia. Laajasta kulttisuosiosta ja kysynnästä huolimatta Eevil Stöön ja DJ Kridlokin lisäksi on vain muutama Suomi-memphis -artisti, ja he ovat pysytelleet syvällä undergroundissa. Eevil Stöö ja DJ Kridlokk ovat sittemmin etääntyneet Memphis rapista ja tehneet laajasti muihin räpin alagenreihin luokiteltavaa musiikkia.

## Tunnettuja Memphis rap-artisteja
*Three 6 Mafia (DJ Paul, Juicy J, Lord Infamous, Gangsta Boo, Koopsta Knicca, Crunchy Black)
*DJ Spanish Fly
*Kingpin Skinny Pimp
*DJ Sound
*Frayser Click
*Children of the Corn
*Playa Po$$e
*Blackout
*Lil Noid
*Lil Gain
*Lil Gin

*Gangsta Pat

*Lil Wyte

*Al Kapone

*Tommy Wright III  
*Princess Loko

*2 Low Key

*8Ball & MJG
*$uicideboy$

## Suomalaisia Memphis rap-artisteja

*DJ Kridlokk
*Lommo
*Eevil Stöö
*Sairas T
*Toluhaukat (Sike Da Sinista, Tolu-J)
*Jonestown (DSMRFN/Kuristaja, KLVNI)
*SNTC Family
*Tuuttimörkö
*Pikku-Pyöveli
*Pyöveli & Nasty
*POHJALLA (SLS, OD Kokemus, Sairas †, Painajainen, O'Malley, Toluhaukat (Tolu-J & Sike Da Sinista), Jonestown (Dsmrfn & Klvni), Köyhä Jonne)
*Liskomies
*Tohtori Getto
*Tunkkaset
*DJ Ricky

*Gangsta K
*Jiimanne
*$hampomayn
*AMGP
*Huutoniemen Memphis Sankarit
*VHS
*Vaara
*Ottomayne
*Vandalorum
*Karu Indo
*Aikahäkki
*Kui$til Klik
*HNKK
*Nykäri
*Äpärämayne

## Katso myös
*Crunk

*Trap
André Aciman

**André Aciman** (s. 2. tammikuuta 1951 Aleksandria, Egypti) on yhdysvaltalainen kirjailija ja kirjallisuudentutkija. Hänet tunnetaan Proust-tutkimuksistaan sekä romaaneistaan, joista *Kutsu minua nimelläsi* on saavuttanut suosiota myös elokuvana *[[Call Me by Your Name]]*.

Aciman syntyi Egyptissä juutalaiseen perheeseen, jossa puhuttiin ladinoa, turkkia, arabiaa ja ranskaa, ja André kävi englanninkielistä koulua. Perhe joutui lähtemään Egyptistä 1960-luvulla ja muutti Italian kautta Yhdysvaltoihin. Aciman  väitteli tohtoriksi Harvardin yliopistossa ja työskentelee professorina New Yorkin kaupunginyliopistossa. Hän vieraili Suomessa keväällä 2019 Helsinki Lit -tapahtumassa.
__NOTOC__
## Teoksia
### Englanniksi
* *Out of Egypt* (1995)
* *The Proust Project* (2004)
* *Call Me by Your Name* (2007)
* *Eight White Nights* (2010)
* *Alibis: Essays on Elsewhere* (2011)
* *Harvard Square* (2013)
* *Enigma Variations* (2017)
* *Find Me* (2019)

### Suomeksi
* *Kutsu minua nimelläsi* (2019)
* *Etsi minut* (2020)

## Lähteet

## Aiheesta muualla
Esa Aalto

**Esa Tapio Aalto** (23. syyskuuta 1945 Janakkala – 17. huhtikuuta 2019 Helsinki) oli suomalainen oikeustieteilijä, joka työskenteli valtiovarainministeriön vero-osastossa lainsäädäntöneuvoksena (1983–1989) ja korkeimman hallinto-oikeuden hallintoneuvoksena (1989–2013). Koulutukseltaan hän oli oikeustieteen tohtori (1988), ja hän suoritti oikeustieteellisen tutkinnon myös Harvardin yliopistossa vuonna 1981.

## Julkaisuja
* 1988 – *Koron vähennysoikeus henkilöverotuksessa* (väitöskirja)
* 1992 – *Kiinteistöverolaki*
* 2008 – *Korkein hallinto-oikeus 90 vuotta* (toimite)

## Lähteet
Bahujan Samaj Party

**Bahujan Samaj Party** (lyh. **BSP**) on intialainen puolue, joka perustettiin ajamaan Intian heikoimmassa asemassa olevien, kuten dalitiväestön, asiaa. Puolueen perusti vuonna 1984 Kanshi Ram, joka toimi sen johtajana vuoteen 2003, jolloin Mayawati otti hänen paikkansa puolueen johdossa. Puoluetta ja Mayawatia on kritisoitu korruptiosta ja rahojen haaskaamisesta, esimerkiksi vuonna 2012 Mayawatin ollessa Uttar Pradeshin osavaltion pääministeri hän rakennutti useita itseään ja puolueen symbolia, norsua, esittäviä patsaita.

Vuoden 2019 parlamenttivaaleissa puolue liittoutui entisen kilpailijansa, muslimien ja alhaiskastisten hindujen suosiman, Samajwadi Partyn kanssa muodostaakseen vastavoiman Intian kansanpuolueelle. Puolueet ovat tehneet yhteistyötä aikaisemminkin, vuonna 1993, mutta yhteistyö päättyi kahden vuoden kuluttua kun Mayawati syytti Samajwadi Partyä yrityksestä salamurhata hänet. Vuodesta 2007 lähtien puolue on yrittänyt laajentaa kannattajakuntaansa tavoittelemalla kaikkien intialaisten, mukaan lukien korkeampiin kasteihin, kuuluvien ääniä.

## Vaalimenestys Intian parlamenttivaaleissa

## Lähteet
Demòcrates per Andorra

**Demòcrates per Andorra** (**DA**) on andorralainen keskusta-oikeistolainen puolue, joka perustettiin vuonna 2011.

DA perustettiin Coalició reformista -puolueen pohjalle, ja sen tarkoituksena oli luoda tarpeeksi laaja kannattajakunta vuonna 2010 syntyneen poliittisen kiistan selvittämiseksi. Se saikin tukea Uudelta keskustalta, sitoutumattomien ryhmältä ja osalta Sosiaalidemokraattiselta puoluetta. Puolue sai vuoden 2011 vaaleissa ehdottoman enemmistön Andorran parlamenttiin ja uudisti paikkansa vuoden 2015 vaaleissa. Vuoden 2019 vaaleissa Demòcrates per Andorra menetti ehdottoman enemmistönsä, vaikka se oli edelleen vaalien suurin puolue.

## Lähteet

## Aiheesta muualla
*Kotisivut
Qatarin kansalliskirjasto

**Qatarin kansalliskirjasto** (; ) on Qatarin pääkaupungin Dohan suurkaupunkialueella, Al-Rayyanin kunnan koulutukseen ja tieteeseen keskittyvässä Education Cityssä sijaitseva kansalliskirjasto. Kirjaston johtajana on työskennellyt Tan Huism (2023).

Qatarin kansalliskirjastolle rakennettiin uudisrakennus vuosina 2012-2018. Sen suunniteltiin arkkitehti Rem Koolhaasin johdolla  kansainvälisesti tunnetussa alankomaalaisessa arkkitehtitoimisto OMA:ssa (Office for Metropolitan Architecture). Kansalliskirjasto rakennettiin ja vihittiin käyttöön huhtikuussa 2018.

Qatarin aikuisväestöstä (yli 15-vuotiaat) oli YK:n erityisjärjestö Unescon mukaan lukutaitoisia 93,2 prosenttia (vuonna 2016). Vaikka väestön valtaosa muodostuu vierastyövoimasta, maa myöntää vain hyvin vähän pysyviä oleskelulupia maahan. On epäselvää, missä määrin vuosiakin maassa työskentelevien vierastyöläisten lukutaitoa on arvioitu väestön lukutaitoa tilastoitaessa. 

## Lähteet

## Aiheesta muualla

*Qatar National Library by OMA (youtube.com/)
*Qatar National Library   (oma.eu)
Kyrylo Kovaltšuk

**Kyrylo Serhijovytš Kovaltšuk** (, kyrill. mold. Кирил Сергеевич Ковалчук, , , s. 11. kesäkuuta 1986 
Beljajevka, Ukrainan SNT, Neuvostoliitto, nykyinen Biljajivka, Ukraina) on moldovalais-ukrainalainen jalkapalloilija. Hän edustaa Kazakstanin jalkapalloliigassa pelaavaa FK Ordabasyin ja on pelipaikaltaan keskikenttäpelaaja. Kovaltšukilla on myös Ukrainan ja Moldovan kansalaisuus. Hänen on vanhempi veljensä on jalkapalloilija Serghei Covalciuc.

## Lähteet

### Huomioita

### Viitteet

## Aiheesta muualla

* Kyrylo Kovaltšuk National Football Teams-sivustolla 
* Kyrylo Kovaltšuk Soccerway-sivustolla 
*
Jocelyne Saab

**[[Jocelyne Saab]]** (myös *Jocelyn Saab*, 30. huhtikuuta 1948 Beirut – 7. tammikuuta 2019 Pariisi) oli libanonilainen toimittaja ja elokuvaohjaaja. 

Hänen toinen pitkä elokuvansa *[[Once Upon a Time, Beirut]]* (1994) oli eräs ensimmäisistä libanonilaisista pitkistä elokuvista vuonna 1975 alkaneen ja viisitoista vuotta kestäneen Libanonin sisällissodan jälkeen. Hänen elokuvansa *[[Dunia (elokuva)|Dunia]]* (2004) aiheutti paljon keskustelua Egyptissä, koska elokuvassa käsiteltiin maassa yleistä naisen ympärileikkausta. 

## Filmografiaa
### Pitkiä elokuvia

* *A Suspended Life* (Gazl el Banat, 1984)
* *[[Once Upon a Time, Beirut]]* (Kan ya ma kan Beirut, 1994)
* *[[Dunia (elokuva)|Dunia]]* (Kiss Me Not on the Eyes, 2004)
* *What's Going On ?* (Qu'est ce qui se passe ?, 2009)

## Lähteet
Jasse Varpama

**Jasse Varpama** on suomalainen pianisti ja musiikkipedagogi. Hän on opettanut vapaata säestystä ja musiikkiteknologiaa Sibelius-Akatemiassa, Helsingin pop- ja jazzkonservatoriossa ja Kuopion konservatoriossa ja laatinut alan oppikirjoja. Esiintyvänä taiteilijana hän on työskennellyt useimpien suomalaisten kevyen musiikin artistien kanssa sekä teatterimuusikkona musiikkinäytelmissä ja tehnyt tuhansia keikkoja.

Vuosina 1994–1995 Varpama oli mukana Helsingin Svenska Teaternin menestysmusikaalissa *[[Hype (musikaali)|Hype]]*. Vuonna 2007 Jasse Varpama esitti yhdessä Pauli Karin kanssa Richard Greenblattin ja Ted Dykstran menestyskomediaa *[[2 pianoa, 4 kättä]]* Helsingin Hotelli Presidentissä. Musiikkiteatterin parissa Varpama on toiminut myös ainakin Åbo Svenska Teaterissa, Kotkan kaupunginteatterissa ja Kouvolan Teatterissa.

Vuonna 2009 Varpama julkaisi tupla-albumin *Stories*, jolla hänen omia sävellyksiään tulkitsevat 17 suomalaisartistia, muiden muassa Erja Lyytinen, Sami Pitkämö, Geir Rönning, Pepe Ahlqvist ja Jani Wickholm.

## Musiikkialbumeja
**Synthesizer Christmas In Finland Vol. 1* (Oodi 1990)
**Stories* (2-CD, omakustanne 2009)

## Oppimateriaaleja
**Musiikki kuuluu Sinulle*, pianonsoiton itseopiskeluopas, Studiotec 2010.
**Vapaa säestys ja improvisointi*, yhdessä Jyrki Tennin kanssa. Kirja ja CD-levy, Helsingin Studiopalvelut, 2014. .

## Lähteet

## Aiheesta muualla
*Jasse Varpaman verkkosivusto
Yleiskäyttöinen ohjelmointikieli

**Yleiskäyttöinen ohjelmointikieli** on tietokoneen ohjelmointikieli, joka ei ole rajattu tietyntyyppiseen tietokoneeseen tai sovelluskohteeseen. Tämä on toisin kuin täsmäkieli.
Esimerkkejä yleiskäyttöisestä ohjelmointikielestä ovat: C, C++ ja Java.

Yleiskäyttöinen ohjelmointikieli on Turing-täydellinen ja sillä voidaan laskea mitä vain mitä mikä tahansa laskennallinen menetelmä voi laskea.
Turing-täydellinen kieli ei kuitenkaan ole välttämättä käyttökelpoinen tai helppokäyttöinen kuten Whitespace-kieli.

Yleensä kielen sanotaan olevan Turing-täydellinen jos sillä voidaan simuloida mitä vain Turingin konetta.

## Lähteet

## Aiheesta muualla
* Turing Complete